
SC2022-11677/12.05.2022
REFERAT DE APROBARE A  PROIECTULUI DE HOTĂRÂRE

privind aprobarea documentației tehnico-economice revizuite, a indicatorilor tehnico-economici - faza PT 
şi a Devizului General  pentru obiectivul de investiții 

„Reabilitare termică imobil, Str. Martir Vasile Balmuș, nr. 9-11”
1. Descrierea situației actuale

Pentru obiectivul de investiţii „Reabilitare termică imobil, Str. Martir Vasile Balmuș, nr. 9-11”, s-a depus documentaţia tehnico-economică spre finanţare în cadrul Programului Operaţional Regional 2014-2020, Axa prioritară 3, Prioritatea de investiţii 3.1, Operaţiunea A - Clădiri Rezidenţiale, în baza căreia a fost semnat contractul de finanțare nr. 4051/19.03.2019.
Prin Hotărârea nr. 494/20.12.2017 modificată și completată  prin Hotărârea nr. 592 din 16.11.2018 Consiliul Local a aprobat  documentația de avizare a lucrărilor de intervenție, indicatorii tehnico-economici și anexa privind descrierea sumară a investiției pentru obiectivul, „Reabilitare termică imobil, Str. Martir Vasile Balmuș, nr. 9-11”.
Având în vedere că:

-   documentația tehnică  s-a elaborat pe soluția cu panouri sandwich din aluminiu (scenariul 2 din DALI), dar nu a fost posibilă încheierea contractului de execuție de lucrări pe soluția sus menționată, procedura de achiziție publică s-a derulat de 4 ori și a fost anulată din cauza lipsei de ofertanți;

- prin adresa prestatorului SC Eurodraft Proiect Design SRL, cu numărul de înregistrare SC 2021-27000/29.09.2021, se menționează necesitatea revizuirii Proiectului Tehnic cu prima soluție din DALI, adică sistemul termoizolant cu vată minerală bazaltică, cu precizarea că sunt îndepliniți indicatorii tehnico-economici asumați prin cererea de finanțare; 
-  având în vedere că de la data întocmirii devizelor care au stat la baza documentației tehnico-economice au trecut 3 luni, prețurile materialelor de construcții, a combustibililor, etc. au crescut semnificativ, pentru a atrage interesul operatorilor economici de a depune oferte pentru contractele de execuție lucrări, s-a considerat necesară actualizarea devizelor, în concordanță cu prețurile pieței la momentul actual;
- în vederea asigurării implementării proiectului și ținând cont de cele prezentate mai sus  rezultă necesitatea revizuirii Proiectului tehnic pe scenariul 1 din DALI;
2. Schimbări preconizate și rezultate așteptate

Obiectivul general al proiectului îl reprezinta creșterea eficienței energetice la blocul de locuințe din Municipiul Timișoara, Str. Martir Vasile Balmuș, nr. 9-11, prin realizarea unor lucrări de intervenție care determină diminuarea consumurilor energetice pentru încălzirea apartamentelor, în condițiile asigurării și menținerii climatului termic interior, prin limitarea pierderilor de căldură către mediul exterior precum și ameliorarea aspectului urbanistic al localității. 
În urma realizării lucrărilor de intervenții propuse prin proiect, se urmărește atingerea următorilor indicatori:
 1. Îmbunătățirea condițiilor de confort termic interior pentru clădirea rezidențială/apartamentele supuse  reabilitarii (30 apartamente).

 2. Creșterea eficienței energetice în cladirea ce face obiectul proiectului prin scăderea consumului anual specific de energie cu 121.00 kwh/m2/an.

 3. Creșterea nivelului de protecție a mediului înconjurator prin scădearea emisiilor de gaz cu efect de seră cu 26.64 echivalent tone CO2. 
3. Concluzii
Urmare a celor prezentate mai sus, considerăm oportună aprobarea Proiectului de hotărâre privind aprobarea documentației tehnico-economice revizuite, a indicatorilor tehnico-economici - faza PT - aferenți noii documentații, și a anexei privind descrierea sumară a investiției, pentru obiectivul „Reabilitare termică imobil, Str. Martir Vasile Balmuș, nr. 9-11”

